rejauldu/bengali-wikipedia huggingface dataset:
গঙ্গাজলঘাটি সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার একটি সমষ্টি উন্নয়ন ব্লক। এই ব্লকের সদর অমরকানন। ব্লকটি গঙ্গাজলঘাটি থানার অধিভুক্ত।  ভূগোল গঙ্গাজলঘাটি  অক্ষ-দ্রাঘিমাংশে অবস্থিত।Falling Rain Genomics, Inc - Gangajalghati এই ব্লকের গড় উচ্চতা ১১০ মিটার (৩৬১ ফুট)। এটি ৬০ নং জাতীয় সড়কের উপর অবস্থিত। এই ব্লকের আয়ত্ন ৩৭০.২০ বর্গ কিলোমিটার।  গ্রাম পঞ্চায়েত গঙ্গাজলঘাটি ব্লক তথা পঞ্চায়েত সমিতির অধিভুক্ত গ্রাম পঞ্চায়েতগুলি হল: বন আসুরিয়া, বড়সাল, ভক্তাবাঁধ, গঙ্গাজলঘাটি, গোবিন্দধাম, কপিস্টা, লছমনপুর, লাটিয়াবনি, নিত্যানন্দপুর ও পিররাবানি।  জনপরিসংখ্যান ২০০১ সালের জনপরিসংখ্যান অনুসারে, এই ব্লকের জনসংখ্যা ১,৬২,০০৭। এর মধ্যে ৮৩,৯৭৪ জন সাক্ষর ও ২৩,৫০৪ জন ছয় বছরের কম বয়সী।Census  অর্থনীতি পশ্চিমবঙ্গ সরকার ও বাঁকুড়া জেলা প্রশাসন জেলার যে কয়টি ব্লককে বৃহৎ ও মাঝারি শিল্পের জন্য সবচেয়ে সম্ভাবনাময় ব্লক হিসেবে নির্বাচিত করেছে তার মধ্যে গঙ্গাজলঘাটি অন্যতম।  আরও দেখুন  গঙ্গাজলঘাটি বিধানসভা কেন্দ্র  পাদটীকা  বিষয়শ্রেণী:বাঁকুড়া জেলার সমষ্টি উন্নয়ন ব্লক
ন্যাশভিল () মার্কিন যুক্তরাষ্ট্রের টেনেসি অঙ্গরাজ্যের রাজধানী এবং ডেভিডসন কাউন্টির সদর দফতর। মেম্ফিসের পর এটিই টেনেসি রাজ্যের সবচেয়ে বেশি জনবহুল শহর। এটি ডেভিডসন কাউন্টির কাম্বারল্যান্ড নদীর তীরে, টেনেসি অঙ্গরাজ্যের উত্তর-মধ্য অঞ্চলে অবস্থিত। ন্যাশভিল সঙ্গীত, স্বাস্থ ও চিকিৎসা, প্রকাশনা, ব্যাঙ্কিং ও পরিবহন শিল্পের একটি প্রধান কেন্দ্রস্থল। শহরটি সাতটি পৌরসভার সমন্বয়ে গঠিত। আমেরিকার জাতীয় আদমশুমারি ব্যুরোর জরিপ অনুযায়ী ২০০৮ সালে শহরের জনসংখ্যা ছিল ৬২৬,১৪৪। এটি টেনেসি অঙ্গরাজ্যের সর্ববৃহৎ মেট্রোপলিটন শহর।   তথ্যসূত্র    বহিঃসংযোগ   সরকার  ন্যাশভিল ও ডেভিডসন কাউন্টির মেট্রপলিটন সরকার  অন্যান্য  ন্যাশভিল কনভেনশন ব্যুরো  ন্যাশভিল এরিয়া চেম্বার অফ কমার্স  ন্যাশভিলের ইতিহাস  বিষয়শ্রেণী:টেনেসি
আমি আদু সোমনাথ গুপ্ত পরিচালিত ২০১১ সালের বাংলা ভাষার ভারতীয় চলচ্চিত্র। এটি গুপ্তের পরিচালিত প্রথম চলচ্চিত্র। এটি প্রযোজনা করেছে নিউ থিয়েটার্স। এতে দেখা যায় আদু নামে এক বাঙালি তরুণী মার্কিন রাষ্ট্রপতি জর্জ ডব্লিউ. বুশকে ২০০৩ সালের ইরাক আক্রমণের ফলে তার জীবনের কষ্টের ব্যাপারে চিঠি লিখছে। এতে নাম ভূমিকায় অভিনয় করেন দেবলীনা চট্টোপাধ্যায়, এবং অন্যান্য প্রধান চরিত্রে অভিনয় করেছেন সমদর্শী দত্ত, বিদিপ্তা চক্রবর্তী, রুদ্রনীল ঘোষ।  চলচ্চিত্রটি ২০১১ সালের ২৫শে ফেব্রুয়ারি মুক্তি পায়। এটি ৪৯তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।   অভিনয়শিল্পীদল   দেবলীনা চট্টোপাধ্যায় - আদু  সমদর্শী দত্ত - সুলেমান  বিদিপ্তা চক্রবর্তী -  রুদ্রনীল ঘোষ - জব্বার  এনা সাহা - আমিনা  মিঠু চক্রবর্তী -  প্রদীপ মুখোপাধ্যায়  বিপ্লব চট্টোপাধ্যায় - মাইনুদ্দিন  অঙ্গনা বসু  সৌমিত্র চট্টোপাধ্যায়   সমালোচনামূলক প্রতিক্রিয়া    পেশাদার পর্যালোচনা পর্যালোচনার উৎস উৎস রেটিংদি ইন্ডিয়ান এক্সপ্রেসদ্য টাইমস অব ইন্ডিয়া  আমি আদু ২০১১ সালের ২৫শে ফেব্রুয়ারি মুক্তি পায় এবং ইতিবাচক পর্যালোচনা লাভ করে।   পুরস্কার   বছর পুরস্কার বিভাগ মনোনীত ফলাফল  ২০১২ ৫৮তম জাতীয় চলচ্চিত্র পুরস্কার শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক সোমনাথ গুপ্ত     আরও দেখুন    মাই নেম ইজ খান, একই ধরনের গল্প শৈলী সংবলিত ২০১০-এর হিন্দি ভাষার চলচ্চিত্র   তথ্যসূত্র    বহিঃসংযোগ     বিষয়শ্রেণী:২০১১-এর চলচ্চিত্র বিষয়শ্রেণী:২০১১-এ পরিচালনায় অভিষেক চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:কল্পকাহিনীতে ইরাক যুদ্ধ বিষয়শ্রেণী:২০০৩-এর পটভূমিতে চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
স্যার নাইজেল বার্নার্ড হথোর্ন সিবিই (; ৫ এপ্রিল ১৯২৯ - ২৬ ডিসেম্বর ২০০১) ছিলেন একজন ইংরেজ অভিনেতা। তিনি ১৯৮০-এর দশকে সিটকম ইয়েস মিনিস্টার এবং এর অনুবর্তী পর্ব ইয়েস, প্রাইম মিনিস্টার-এ স্যার হামফ্রি অ্যাপলবি চরিত্রে অভিনয় করে সেরা টিভি অভিনেতা বিভাগে চারটি বাফটা টিভি পুরস্কার অর্জন করেন। তিনি দ্য ম্যাডনেস অব কিং জর্জ (১৯৯৪) চলচ্চিত্রে রাজা তৃতীয় জর্জ চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তিনি পরবর্তী কালে দ্য ফ্র্যাজাইল হার্ট ধারাবাহিকে অভিনয় করে ১৯৯৬ সালে শ্রেষ্ঠ অভিনেতা বিভাগে বাফটা টিভি পুরস্কার অর্জন করেন।  মঞ্চে তিনি হ্যারল্ড পিন্টার, জঁ ককতো ও ইউজিন ওনিলের রচিত নাটকে অভিনয় করেন। মঞ্চে তার কাজের জন্য একটি লরন্স অলিভিয়ে পুরস্কার ও টনি পুরস্কার অর্জন করেন। ১৯৮৭ সালে তিনি অর্ডার অব দ্য ব্রিটিশ এম্পায়ারের কমান্ডার এবং ১৯৯৯ সালে নাইট উপাধিতে ভূষিত হন।  কর্মজীবন তিনি ম্যাকসন স্টটের একটি বিজ্ঞাপন এবং ১৯৫০-এর দশকের শেষভাগে বিভিন্ন ব্রিটিশ টেলিভিশন ধারাবাহিকে ক্ষুদ্র চরিত্রে অভিনয় করেন। ১৯৮০-এর দশকে সিটকম ইয়েস মিনিস্টার-এ স্যার হামফ্রি অ্যাপলবি চরিত্রে অভিনয় করে খ্যাতি অর্জন করেন। এই কাজের জন্য তিনি সেরা টিভি অভিনেতা বিভাগে দুটি বাফটা টিভি পুরস্কার অর্জন করেন। পরবর্তী কালে তিনি ইয়েস মিনিস্টার-এর অনুবর্তী পর্ব ইয়েস, প্রাইম মিনিস্টার-এ একই চরিত্রে অভিনয় করে সেরা টিভি অভিনেতা বিভাগে আরও দুটি বাফটা টিভি পুরস্কার অর্জন করেন।  তিনি অ্যালান বেনেটের মঞ্চনাটক দ্য ম্যাডনেস অব থার্ড জর্জ-এ অভিনয় করে শ্রেষ্ঠ অভিনেতা বিভাগে লরন্স অলিভিয়ে পুরস্কার অর্জন করেন। ১৯৯৬ সালে এই নাটকের চলচ্চিত্ররূপ দ্য ম্যাডনেস অব কিং জর্জ (১৯৯৪)-এ রাজা তৃতীয় জর্জ চরিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন। তিনি পরবর্তী কালে দ্য ফ্র্যাজাইল হার্ট ধারাবাহিকে অভিনয় করে শ্রেষ্ঠ টিভি অভিনেতা বিভাগে তার ষষ্ঠ বাফটা পুরস্কার অর্জন করেন।  তথ্যসূত্র  বহিঃসংযোগ           বিষয়শ্রেণী:১৯২৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:ইংরেজ শেকসপিয়রীয় অভিনেতা বিষয়শ্রেণী:ওয়ারউইকশায়ারের অভিনেতা বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়্যাল শেকসপিয়র কোম্পানির সদস্য বিষয়শ্রেণী:সমকামী অভিনয়শিল্পী বিষয়শ্রেণী:ব্রিটিশ নাইটহুড প্রাপ্ত অভিনেতা বিষয়শ্রেণী:নাইটস ব্যাচেলর বিষয়শ্রেণী:এম্পায়ার পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:শ্রেষ্ঠ টেলিভিশন অভিনেতার জন্য বাফটা পুরস্কার বিজয়ী বিষয়শ্রেণী:অডিওবই পাঠক বিষয়শ্রেণী:হার্টফোর্ডশায়ারে সমাহিত বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ইংরেজ আত্মজীবনীকার
মোহাম্মদ ওয়ার্দুন বিন ইউসুফ (জন্ম: ১৪ সেপ্টেম্বর ১৯৮১) হচ্ছেন ব্রুনাই এর একজন ফুটবল খেলোয়াড় যিনি ডিপিএমএম ফুটবল ক্লাব এবং ব্রুনাই জাতীয় ফুটবল দল এর গোলরক্ষক হিসেবে খেলে থাকেন।   ক্লাব ক্যারিয়ার  ২০০৬ সাল থেকে ওয়ার্দুন ইউসুফ ডিপিএমএম ফুটবল ক্লাব এ খেলছেন, ২০০৪ সালে সংক্ষিপ্ত সময়ের জন্য উইজায়া ফুটবল ক্লাব এ খেলে পুনরায় আবার ডিপিএমএম ফুটবল ক্লাব এ ফিরে আসেন। পূর্বে, তিনি ব্রুনাই (মালয়েশিয়া প্রিমিয়ার লিগ দল) দলের একজন সদস্য ছিলেন যেখানে তিনি মালয়েশিয়া প্রিমিয়ার লিগ এ অংশগ্রহণ করেছিলেন।  ২০১০ সালে ব্রুনাই এর ওপর দুই বছরের জন্য ফিফা এর নিষেধাজ্ঞা বহাল রেখে ওয়ার্দুন ইউসুফকে মিজরা ফুটবল ক্লাব এ ধারে প্রেরণ করা হয়। তিনি সেই সময় দলের অধিনায়ক হন এবং এমনকি ২০১১ ব্রুনাই লিগের কাপের সেমিফাইনালে পেনাল্টি পায়, অতঃপর তারা ফাইনালে জয়লাভ করে।  ২০১২ সালে তার পুরানো ক্লাবের সাথে লিগে ফিরে আসার পর, ওয়ার্দুন ইউসুফ একসময় অবিস্মিত হয়ে ওঠে। তিনি ২০১৫ সালের ঋতুতে একটি খেলা মিস করেননি যখন ডিপিএমএম ফুটবল ক্লাব শেষ দুই বার কাপ একটুর জন্য হেরে গিয়ে অবশেষে শিরোপা জিতেছিল।  ২ এপ্রিল, ২০১৭ তারিখে, ওয়ার্দুন ইউসুফ বেঞ্চে বসে যান এবং তিন বছরের মধ্যে তার প্রথম লিগ খেলাটি মিস করেন, দীর্ঘতম প্রতিদ্বন্দ্বী আলিজ্যান্ড স্যাটম লিগে খেলা সবচেয়ে বয়স্ক খেলোয়াড় হতে সাহায্য করেন। একই সাথে তার বেঞ্চে বসে যাওয়ার কারণ ছিল তার গোড়ালি আঘাত।   আন্তর্জাতিক ক্যারিয়ার  ২০০৪ সালের ৭ এপ্রিলে, ২০০২ ফিফা বিশ্বকাপ বাছাইপর্ব (এএফসি) এ ইয়েমেন জাতীয় ফুটবল দল এর বিপক্ষে ৫–০ গোলে হেরে যাওয়া ম্যাচে থেকে ওয়ার্দুন ইউসুফ প্রথমবারের মতো ব্রুনাই জাতীয় ফুটবল দল এর হয়ে খেলা শুরু করেন। ওয়ার্দুন ইউসুফ এর গোল মালদ্বীপ এ অনুষ্ঠিত ২০০৪ এএফসি এশিয়ান কাপ এর যোগ্যতা ম্যাচগুলির লক্ষ্যমাত্রা অর্জন করেছিল।  কোন আন্তর্জাতিক উপস্থিতি ছাড়াই একটি বিশাল সময় পরে, ওয়ার্দুন ইউসুফ ২০০৮ সালে সুজুকি কাপের জন্য বাছাইপর্বে খেলেন, সেসময় তিনি সম্পূর্ণ ব্রুনাই দল এবং তার ক্লাব, ডিপিএমএম ফুটবল ক্লাবকে প্রতিনিধিত্ব করছিলেন।  ২০১১ সালের ১২ মার্চ, কৌসিংউংয়ের চীনা তাইপেইতে ব্রুনাই প্রথম বিশ্বকাপ বাছাইপর্বে ম্যাচ জেতার জন্য অন্যতম ভূমিকা রেখেছিলেন ওয়ার্দুন ইউসুফ। এর প্রায় এক বছর পর, তিনি কম্বোডিয়া এ অনুষ্ঠিত ২০১০ সালের এএফএফ সুজুকি কাপের বাছাইপর্বের জন্য লাইনআপেও ছিলেন। ওয়ার্দুন ইউসুফ তিনটি ম্যাচের মধ্যে আট গোল করেন, যার ফলে ব্রুনাই কোয়ালিফাইং গ্রুপে তৃতীয় স্থান অর্জন করে।  ওয়ার্দুন ইউসুফ পরবর্তী আন্তর্জাতিক টুর্নামেন্টটি ছিল এক মাস পর ২০১৬ সালে, যেটি মালয়েশিয়া এর কুচিং এ অনুষ্ঠিত হয। ১২ নভেম্বর মাকাও এর বিরুদ্ধে সেমি-ফাইনালে, ৫৫ মিনিতে নিকি তরাও এর একটি নিশ্চিত গোল ঠেকিয়ে দেন। উক্ত ম্যাচ ব্রুনাই ৪–৩ গোলের ব্যবধানে জয়লাভ করে।   তথ্যসূত্র    বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:ব্রুনাইয়ের আন্তর্জাতিক ফুটবলার বিষয়শ্রেণী:২০০১ এসইএ গেমসের প্রতিযোগী বিষয়শ্রেণী:পুরুষ ফুটবল গোলরক্ষক
মরণের ডঙ্কা বাজে হল বিভূতিভূষণ বন্দ্যোপাধ্যায়ের একটি কিশোর উপন্যাস। ১৩৪৪ বঙ্গাব্দের পৌষ থেকে ১৩৪৬ বঙ্গাব্দের আশ্বিন পর্যন্ত এটি মৌচাক পত্রিকায় প্রকাশিত হয়েছিল। ১৯৪০ সালের ১৫ জানুয়ারি বি. এন. পাবলিশিং হাউস, কলকাতা থেকে এটি প্রথম গ্রন্থাকারে প্রকাশিত হয়। বিভূতিভূষণের কিশোর উপন্যাসগুলির মধ্যে চাঁদের পাহাড় উপন্যাসের পরেই এই উপন্যাসের স্থান। এই উপন্যাসের পটভূমি রাজতন্ত্রী জাপানের হাতে আক্রান্ত চীন এবং জাপান-চীন যুদ্ধ।"গ্রন্থপরিচয়", শচীন্দ্রনাথ বন্দ্যোপাধ্যায়, বিভূতি রচনাবলী, দ্বিতীয় খণ্ড, মিত্র ও ঘোষ পাবলিশার্স প্রাঃ লিঃ, কলকাতা, পৃ. ৬২২ তথ্যসূত্র  বিষয়শ্রেণী:বাংলা ভাষার উপন্যাস বিষয়শ্রেণী:বিভূতিভূষণ বন্দ্যোপাধ্যায়ের উপন্যাস বিষয়শ্রেণী:বিভূতিভূষণ বন্দ্যোপাধ্যায়
কোভিড-১৯ মহামারির অন্যতম প্রধান প্রভাবক ছিল নিবিড় পরিচর্যা কেন্দ্র (আইসিইউ) এর ধারণক্ষমতা ও সরবরাহ কারণ হাসপাতালের কর্মী এবং ব্যক্তিগত সুরক্ষামূলক সরঞ্জাম (পিপিই) এর মতো সামগ্রী ক্রমাগত ব্যবহৃত হয়ে যেতে থাকে। যদিও এই ধরনের দুর্যোগের জন্য দুর্যোগ পরিকল্পনা ইতোমধ্যেই গৃহীত হয় (এবং প্রকৃতপক্ষেই এটি হালনাগাদ করা হয়েছিল), তবুও এর প্রভাবের ব্যাপকতা ২০২০ সালের নভেম্বরের শেষের দিকে প্রাদেশিক স্তরে স্পষ্ট হয়ে ওঠে।  অন্যতম উদ্বেগসমূহের মধ্যে ছিল কর্মীদের উপর প্রচণ্ড চাপ এবং রোগীদের অন্য হাসপাতালে স্থানান্তর করার অক্ষমতা, যেহেতু সেগুলোও একইভাবে জনাকীর্ণ। বিশেষত গ্রামীণ অঞ্চলে এটি একটি বিশেষ সমস্যা যেখানে সামঞ্জস্যপূর্ণ স্বাস্থ্যসেবা অবকাঠামোর ঘাটতি রয়েছে।  বিষয়টি এতটাই গুরুতর যে ক্যালিফোর্নিয়ার গভর্নর নিউজম একটি আদেশ জারি করেন যে, যখনই সেই রাজ্যের পাঁচটি অঞ্চল - উত্তর ক্যালিফোর্নিয়া, সান ফ্রান্সিসকো উপসাগরীয় এলাকা, বৃহত্তর স্যাক্রামেন্টো, সান জোয়াকিন উপত্যকা, এবং দক্ষিণ ক্যালিফোর্নিয়া - এর হাসপাতালগুলোতে আর ১৫% ধারণক্ষমতা অবশিষ্ট থাকবে তখনই ৪৮ ঘণ্টার জন্য বাড়িতে অবস্থান করার একটি কঠোর আদেশ কার্যকর হবে কারণ ধারণা করা হচ্ছিল যে বড়দিন অবধি রোগীর সংখ্যা হাসপাতালগুলের ধারণক্ষমতা অতিক্রম করবে।   তথ্যসূত্র   বিষয়শ্রেণী:অন্যান্য স্বাস্থ্য সমস্যায় কোভিড-১৯ বৈশ্বিক মহামারির প্রভাব
পদার্থবিজ্ঞানে স্থান-কাল বলতে যেকোন গাণিতিক মডেলকে বোঝায় যা সময় এবং স্থানকে মিলিয়ে স্থান-কাল সাংতত্যক নামক একটি একক কাঠামো গঠন করে। স্থান-কাল মূলত স্থানের তিনটি মাত্রার সাথে সময়কে যোগ করে একটি চতুর্মাত্রিক ধারণার জন্ম দেয়। ইউক্লিডীয় স্থান ধারণা অনুযায়ী স্থানকে ত্রিমাত্রিক এবং সময়কে একটি আলাদা মাত্রা হিসেবে বিবেচনা করা হতো। কিন্তু এই দুয়ের মিলন ঘটানোর মাধ্যমে পদার্থবিজ্ঞানীরা অনেকগুলো বৈজ্ঞানিক জটিলতা ও সমস্যার সমাধান করতে পেরেছেন। এই চতুর্মাত্রিক নীতি দিয়ে বৃহৎ স্কেলে মহাবিশ্বের গঠন থেকে শুরু করে অনেক ক্ষুদ্রাতিক্ষুদ্র বস্তু পর্যন্ত প্রায় সবারই পরিচালনার নীতি ব্যাখ্যা করা যায়।  ব্যাখ্যা চিরায়ত বলবিদ্যা অনুসারে ইউক্লিডীয় স্থানে স্থান-কালের ব্যবহার যথাযথভাবে করা যায় কারণ সময় সেখানে ধ্রুবক এবং তা স্থানের ত্রিমাত্রিক গতি নিরপেক্ষ। এই তত্ত্ব কেবল নিম্ন গতির বস্তুর ক্ষেত্রেই প্রযোজ্য। আপেক্ষিকতাভিত্তিক তত্ত্বের কথা চিন্তা করলে, কালকে স্থানের থেকে আলাদা করে দেখার কোন উপায় নেই। কারণ এক্ষেত্রে কাল আলোর বেগের সাপেক্ষে ত্রিমাত্রিক স্থানের গতির উপর নির্ভরশীল। এছাড়া এটি তীব্র মহাকর্ষীয় ক্ষেত্রের উপরও নির্ভরশীল, কারণ তীব্র মহাকর্ষীয় ক্ষেত্র সময়ের গতিকে মন্থর করে দিতে পারে।  প্রকৃতিতে স্থান এবং সময় অবিচ্ছেদ্য ভাবে মিলে আছে। গাণিতিকভাবে এটা হল প্রসঙ্গ কাঠামো দাড়া বর্ণনাকৃত নানাবিধ ঘটনা। সাধারণত তিনটি স্থানিক মাত্রা (দৈর্ঘ্য, প্রস্থ, ঊচ্চতা) ও একটি সময়গত মাত্রা (সময়) প্রয়োজনীয়। কোন সুনির্দিষ্ট স্থান-কাল কে প্রকাশ করার জন্য মাত্রাগুলো প্রসঙ্গ কাঠামোর স্বাধীন উপাদান। যেমন পৃথিবীতে অক্ষাংশ ও দ্রাঘিমা দুটি মৌলিক মাত্রা যারা সম্মিলিত ভাবে একটি স্থান নির্দিষ্ট করে। অনেক সময় দেখা যায়, কোন পর্যবেক্ষক যা শুধু দৈর্ঘ্যর সাহায্যে পরিমাপ করছেন অন্য পর্যবেক্ষক হয়তো দৈর্ঘ্য ও সময় উভয়ের সাহায্যে পরিমাপ করছেন। যেকোন ঘটনাই স্থান-কাল নামক চতুর্মাত্রিক জগতে ঘটছে এটা ধরে নেয়াই হল আপেক্ষিকতার বিশেষ তত্ত্বের ফলাফল প্রকাশ করার সবচেয়ে সহজ এবং ভাল পদ্ধতি যেখানে তিনটি মাত্রা x, y, z স্থান নির্দেশ করে এবং চতুর্থ মাত্রা ict (i=(-1)1/2) সময় নির্দেশ করে। সময়ের মাত্রা t ব্যবহার না করে ict ব্যবহার করার কারণ হল নিচের সমীকরনটি লরেঞ্জ রূপান্তরের ফলে অপরিবর্তনীয় থাকে।  s2=x2+y2+z2-(ct)2  অর্থাৎ যদি কোন ঘটনা S প্রস্ংগ কাঠামোর সাপেক্ষে x, y, z, t এবং S1 প্রসঙ্গ কাঠামোর সাপেক্ষে x1, y1, z1, t1 এ ঘটে তাহলে  s2=x2+y2+z2-(ct)2 =x12+y12+z12-(ct1)2   বহিঃসংযোগ   স্থান-কাল - সারমর্ম এবং এ সংশ্লিষ্ট তথ্যাদির ওয়েব সংযোগ  বিষয়শ্রেণী:স্থান-কাল বিষয়শ্রেণী:আপেক্ষিকতা বিষয়শ্রেণী:স্থানকাল বিষয়শ্রেণী:পদার্থবিজ্ঞানের ধারণা বিষয়শ্রেণী:তাত্ত্বিক পদার্থবিজ্ঞান বিষয়শ্রেণী:আপেক্ষিকতা তত্ত্ব বিষয়শ্রেণী:সময় বিষয়শ্রেণী:ধারণামূলক প্রতিমান
আজীজন নেহার কুষ্টিয়া থেকে প্রকাশিত বাংলা ভাষার একটি পত্রিকা যার সম্পাদক ছিলেন মীর মশাররফ হোসেন। ১৮৭৪ সালে এই পত্রিকা প্রথম প্রকাশিত হয়। এটি মুসলিম ব্যক্তি দ্বারা সম্পাদিত বাংলা ভাষার প্রথম পত্রিকা।   নামকরণ   মীর মোশাররফ হোসেনের প্রথম স্ত্রী ছিলেন আজীজন নেসা। পরবর্তীতে তিনি ১৮৭৩ সালে কুলসুম নামের একজনকে বিয়ে করেন। বিয়ের কিছুদিন পরেই ১৮৭৪ সালে তিনি তার প্রথম স্ত্রীর নামে আজীজন নেহার পত্রিকা প্রকাশ করেন। নামকরণ নিয়ে অনেকেই সমালোচনা করেছিলেন যেমন:   ইতিহাস   আজীজন নেহার পত্রিকা প্রথম প্রকাশিত হয় ১২৮১ বঙ্গাব্দের ১লা বৈশাখ। মীর মশাররফের আত্মজীবনী ও হিতকরী পত্রিকা থেকে জানা যায়, আজীজন নেহার পত্রিকা কুষ্টিয়া থেকে প্রকাশিত হতো তবে হুগলির চুঁচুড়ায় থাকাকালীন মীর এই পত্রিকা প্রকাশের চিন্তা করেন।  আজীজন নেহার পত্রিকার ধরন কী ছিল তা নিয়ে বিভিন্ন মত রয়েছে।   তথ্যসূত্র    বহিঃসংযোগ          বিষয়শ্রেণী:বাংলা ভাষার সংবাদপত্র বিষয়শ্রেণী:কুষ্টিয়ার ইতিহাস বিষয়শ্রেণী:১৮৭৪-এ প্রতিষ্ঠিত প্রকাশনা বিষয়শ্রেণী:ভারতের বিলুপ্ত সংবাদপত্র বিষয়শ্রেণী:১৮৭৪-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়ার সংবাদপত্র বিষয়শ্রেণী:মীর মশাররফ হোসেন সম্পাদিত পত্রিকা
জাফরুল এহসান একজন বাংলাদেশী ক্রিকেট কোচ। এর আগে তিনি বাংলাদেশের হাই পারফরম্যান্স ইউনিটের ব্যাটিং কোচ হিসাবে অংশ নিয়েছিলেন।  তিনি প্রাক্তন ইংলিশ ব্যাটসম্যান মাল লোয়ের অধীনে কাজ করেছিলেন যিনি প্রধান কোচ ছিলেন। এইচপিইউর বর্তমান প্রধান কোচ হলেন সাইমন হেলমোট ।  তিনি বিপিএলের নবাগত সিলেট সিক্সার্সের প্রধান কোচ হিসাবে কাজ করতে চলেছেন। তাকে সহযোগিতা করার জন্য জাতীয় দলের সাবেক নির্বাচক ফারুক আহমেদ এবং অবসরপ্রাপ্ত পেসার হাসিবুল হোসেন শান্তকে যথাক্রমে দলের উপদেষ্টা ও পরিচালক হিসাবে রয়েছেন।   আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেট কোচ বিষয়শ্রেণী:জীবিত ব্যক্তি
কোরা-শ্রেণির কর্ভেটগুলি হল ভারতীয় নৌবাহিনীর সেবা সক্রিয় ১,৩৫০ টন ওজন বিশিষ্ট গাইডেড মিসাইল কর্ভেট।Indian Naval Ships-Corvettes-Khukri Class  চারটি জাহাজ গার্ডেনরিচ শিপবিল্ডার্স অ্যান্ড ইঞ্জিনিয়ার্সে (জিআরএসই) নির্মিত হয় এবং মাজাগাঁও ডক লিমিটেডে (এমডিএল) সাজসজ্জা প্রস্তুত করা হয়। কোরা-শ্রেণির প্রথম কর্ভেটটি ১৯৯৮ সালের ১০ অগাস্ট কমিশন লাভ করে। এটি বর্তমানে ভারতীয় নৌবাহিনীতে নিযুক্ত রয়েছে।  এই শ্রেণীর জাহাজের একটি সংস্করণরপ্তানি হয়েছে, যা কোনও ভারতীয় শিপইয়ার্ড দ্বারা রফতানি করা প্রথম যুদ্ধজাহাজ। মরিশাসের জাতীয় কোস্ট গার্ডের কাছে ১,৩৫০ টন ওজনের টহল সংস্করণের একটি জাহাজ বিক্রি করা হয়।  ইতিহাস  ভারতীয় নৌবাহিনীর রুশ নকশাকৃত পেটিয়া ২-শ্রেণির কর্ভেটের প্রতিস্থাপন হিসাবে প্রকল্প ২৫এ এর অধীনে  ভারতের নৌ নকশা ব্যুরো দ্বারা কোরা-শ্রেণির কর্ভেটগুলির নকশা করা হয়। প্রথম দুটিকে ১৯৯০ সালের এপ্রিল মাসে এবং পরে আরও দুটি ১৯৯৪ সালের অক্টোবর মাসে অর্ডার করা হয়। শ্রেণিটি ত্রিশুল এসএএম-এর সাথে তৈরি করা হয়, তবে ত্রিশুল প্রকল্প বাতিল হওয়ার পরে, কাঁধ-লঞ্চ এসএএম গ্রহণ করা হয়। এই শ্রেণির জাহাজ  নাম ধ্বজা নির্মাতা তলি স্থাপন জলে ভাসানো কমিশন লাভ  হোমপোর্ট! স্থিতিভারত  পি৬১ গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড ১০ জানুয়ারী ১৯৯০ ২৩ সেপ্টেম্বর ১৯৯২ ১০ অগাস্ট ১৯৯৮ বিশাখাপত্তনম সক্রিয়  পি৬২ ৩১ জানুয়ারী ১৯৯০ ২৮ সেপ্টেম্বর ১৯৯৫ ২২ জানুয়ারী ২০০১  পি৬৩ ৪ অক্টোবর ১৯৯৫ ১৮ অগাস্ট ১৯৯৭ ২০ অগাস্ট ২০০১ পোর্ট ব্লেয়ার  পি৬৪ ২৭ অগাস্ট ১৯৯৭ ৬ এপ্রিল ২০০০ ৪ ফেব্রুয়ারি ২০০৪ মরিশাস  সি৩১ গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড ২৩ এপ্রিল ২০১২ ২ অগাস্ট ২০১৩ ১২ মার্চ ২০১৫ সক্রিয়  তথ্যসূত্র  বহিঃসংযোগ  বিষয়শ্রেণী:কোরা-শ্রেণির কর্ভেট বিষয়শ্রেণী:কলকাতায় নির্মিত জাহাজ বিষয়শ্রেণী:কর্ভেট শ্রেণি বিষয়শ্রেণী:ভারতে নির্মিত জাহাজ
টেকনাফ পৌরসভা  বাংলাদেশের কক্সবাজার জেলার অন্তর্গত একটি পৌরসভা। এটি বাংলাদেশের সর্ব-দক্ষিণের পৌরসভা।   আয়তন  টেকনাফ পৌরসভার আয়তন ৪.০৫ বর্গ কিলোমিটার।   জনসংখ্যা  ২০১১ সালের পরিসংখ্যান অনুযায়ী টেকনাফ পৌরসভার লোকসংখ্যা ২৫,১৩৭ জন। এর মধ্যে পুরুষ ১৩,৩৭৬ জন এবং মহিলা ১১,৭৬১ জন।   অবস্থান ও সীমানা  টেকনাফ উপজেলার দক্ষিণাংশে টেকনাফ পৌরসভার অবস্থান। কক্সবাজার জেলা সদর থেকে এ পৌরসভার দূরত্ব প্রায় ৮২ কিলোমিটার। এর উত্তরে ও পশ্চিমে টেকনাফ সদর ইউনিয়ন, দক্ষিণে সাবরাং ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।   ইতিহাস  গণপ্রজাতন্ত্রী বাংলাদেশ সরকার ২০০০ সালে একটি প্রজ্ঞাপনের মাধ্যমে টেকনাফ উপজেলার টেকনাফ সদর ইউনিয়নের টেকনাফ মৌজার আংশিক নিয়ে টেকনাফ পৌরসভা গঠন করে। জনগণের সার্বিক সহযোগিতায় ২০১২ সালের ১১ জুলাই এ পৌরসভাকে গ শ্রেণী থেকে খ শ্রেণীতে এবং ২০২০ সালের ১১ মার্চ ক শ্রেণীতে উন্নীত করা হয়।   প্রশাসনিক এলাকা  টেকনাফ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম টেকনাফ মডেল থানার আওতাধীন। এটি জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।  ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল: ওয়ার্ড নংএলাকার নাম১নং ওয়ার্ডনাইট্যংপাড়া২নং ওয়ার্ডপল্লানপাড়া৩নং ওয়ার্ডকায়ুকখালীপাড়া৪নং ওয়ার্ডইসলামাবাদ, পল্লানপাড়া (আংশিক)৫নং ওয়ার্ডঅলিয়াবাদ৬নং ওয়ার্ডকুলালপাড়া৭নং ওয়ার্ডজালিয়াপাড়া৮নং ওয়ার্ডজালিয়াপাড়া৯নং ওয়ার্ডজালিয়াপাড়া   শিক্ষা ব্যবস্থা  টেকনাফ পৌরসভার সাক্ষরতার হার ৫৫.৭০%। এ পৌরসভায় ২টি সরকারি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  টেকনাফ সরকারি কলেজ  টেকনাফ সরকারি টেকনিক্যাল স্কুল এন্ড কলেজ  মাধ্যমিক বিদ্যালয়  টেকনাফ সরকারি এজাহার বালিকা উচ্চ বিদ্যালয়  টেকনাফ পাইলট উচ্চ বিদ্যালয়  নিম্ন মাধ্যমিক বিদ্যালয়  টেকনাফ রাইফেলস পাবলিক স্কুল   প্রাথমিক বিদ্যালয়  জালিয়াপাড়া সরকারি প্রাথমিক বিদ্যালয়  টেকনাফ মডেল সরকারি প্রাথমিক বিদ্যালয়  পল্লানপাড়া সরকারি প্রাথমিক বিদ্যালয়  মায়মুনা সরকারি প্রাথমিক বিদ্যালয়   যোগাযোগ ব্যবস্থা  টেকনাফ পৌরসভায় যোগাযোগের প্রধান সড়ক কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  টেকনাফ পৌরসভায় ২৮টি মসজিদ ও ১টি মন্দির রয়েছে।   খাল ও নদী  টেকনাফ পৌরসভার পূর্ব সীমান্ত দিয়ে প্রবাহিত হচ্ছে নাফ নদ।   হাট-বাজার  টেকনাফ পৌরসভায় মোট ১টি হাট-বাজার রয়েছে।   জনপ্রতিনিধি   বর্তমান মেয়র: হাজী মোহাম্মদ ইসলামhttp://www.dainikpurbokone.net/87772/%E0%A6%9F%E0%A7%87%E0%A6%95%E0%A6%A8%E0%A6%BE%E0%A6%AB-%E0%A6%AA%E0%A7%8C%E0%A6%B0-%E0%A6%AE%E0%A7%87%E0%A7%9F%E0%A6%B0-%E0%A6%93-%E0%A6%A6%E0%A7%81%E0%A6%87-%E0%A6%95%E0%A6%BE%E0%A6%89%E0%A6%A8/   আরও দেখুন   টেকনাফ উপজেলা  টেকনাফ মডেল থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কক্সবাজার জেলার পৌরসভা
মন নিয়ে হল একটি জনপ্রিয় বাংলা চলচ্চিত্র যা পরিচালনা করেন সলিল সেন। এই চলচ্চিত্রটি ১৯৬৯ সালে এস. এম. ফিল্মস ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী , বিকাশ রায়, গীতা দে।  কাহিনী  অমিতাভ চৌধুরী একজন লেখক এবং  ব্যবসায়ী, যিনি সবসময় তার কাজের সময়সূচী নিয়ে ব্যস্ত থাকেন। অমিতাভের একটি বোন আছে এবং  বিশেষ ধরনের পোলিও রোগে তিনি আক্রান্ত। সুপর্ণা ও অপর্ণা দুই বোন অত্যন্ত উচ্চবিত্ত শিক্ষিত পরিবারে মানুষ। অমিতাভের, সুপর্ণার প্রতি নরম মনের অনুভব সৃষ্টি হয়, তারপর অমিতাভ সুপর্ণাকে বিয়ে করেন, কিন্তু তাদের বিয়ের পর সুপর্ণা অমিতাভের বাড়িতে বিশ্রী বোধ করেন। অমিতাভের বোন সুপর্ণাকে সহ্য করতে পারে না। একটি  পিকনিকের দিন যখন তিনি সুপর্ণার সাথে ভ্রমণ করছিলেন, তখন একটি দুর্ঘটনার মুখোমুখি হয়ে মারা যান। সবাই এটাকে একটি দুর্ঘটনা মনে করে, কিন্তু মূলত এটি একটি পূর্ব পরিকল্পিত হত্যা। পরে অমিতাভ আদালতে পুরো ঘটনা ব্যাখ্যা করে এবং আদালতের বিচার মেনে নেয়। শ্রেষ্ঠাংশে   উত্তম কুমার  সুপ্রিয়া চৌধুরী  গীতা দে  অশোক কুমার  তরুণ কুমার  মৃণাল মুখোপাধ্যায়  সুমিত্রা মুখোপাধ্যায়  বিকাশ রায়  পাহাড়ী সান্যাল  তথ্যসূত্র  বহিঃসংযোগ    বিষয়শ্রেণী:১৯৬৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:হিন্দি ভাষার চলচ্চিত্র
মাহমুদনগর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৪ কিলোমিটার পশ্চিমে যমুনা নদীর তীরে অবস্থিত ।এই ইউনিয়ন এর গ্রামগুলো হলো:  গ্রামের নামওয়ার্ডবহুলী১পারবহুলী২ধুলচর/সারুটিয়া/চন্দনলুকিয়া/দাশের লুকিয়া৩নন্দী বয়ড়া/চান বয়ড়া/গামার তলা/যোগির বয়ড়া৪বালিয়া পাড়া/সোনামাইঝাইল/চিথুলিয়া/বীরবরুহা৫মাকোরকোল/কেশবমাইঝাইল৬সরাতৈল/নয়াপাড়া৭হাসানাবাদ পশ্চিম৮হাসানাবাদ পূর্ব৯   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মাহমুদনগর ইউনিয়নের মোট জনসংখ্যা ১৯,১৫৭ জন। এই ইউনিয়নে মোট ঘরসংখ্যা ৪১৭৫ টি।   শিক্ষা  মাহমুদনগর ইউনিয়নের গড় সাক্ষরতার হার শতকরা ৮০.৫ ভাগ (পুরুষ-৫০.২%, মহিলা-৩০.৩%)   আরও দেখুন   টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:টাঙ্গাইল সদর উপজেলার ইউনিয়ন
পাতি জহুর (বৈজ্ঞানিক নাম: Pelopidas mathias (Fabricius)) 'হেসপারিডি' (Hespaeriidae) বা স্কিপারস (Skippers) গোত্র ও  হেসপারিনি (Hesperiinae) উপ-গোত্রের অন্তর্ভুক্ত প্রজাতি।  আকার   পাতি জহুর এর প্রসারিত অবস্থায় ডানার আকার ৩২-৩৮ মিলিমিটার দৈর্ঘ্যের হয়।  বিস্তার  ভারত, ভুটান, নেপাল, বাংলাদেশ, শ্রীলঙ্কা, মায়ানমার এর বিভিন্ন অঞ্চলে এদের পাওয়া যায়।|  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল বাদামি ও সোনালী-জেল্লা যুক্ত (কিছু নমুনাতে জলপাই বাদামি)। সামনের ডানা কিছুটা তীক্ষ্ণভাবে কৌণিক ও পিছনের ডানা অধিবৃত্তসদৃশ (parabolic) এবং ডানার গোড়াগুলি হালকা সবজে আভাযুক্ত। সামনের ডানায় কতকগুলি হলদেটে বা সাদা অর্ধ-স্বচ্ছ ছোপ বক্রভাবে সজ্জিত। উক্ত ছোপগুলির মধ্যে সেল-এর প্রান্তভাগে ২ টি মাঝারি আকারের ছোপ এবং ২ থেকে ৪ ও ৬ থেকে ৮ নং শিরামধ্যে (inter-space) ৬ টি ছোটবড় পোস্ট-ডিসকাল ছোপের একটি সারি বর্তমান। ২ ও ৩ নং শিরামধ্যের ছোপদুটি অন্যগুলির তুলনায় বড় (২ নং এর টি সর্বোবৃহদ ও প্রায় চতুষ্কৌণিক)। পোস্ট-ডিসকাল ছোপসারির ২ ও ৩ নং শিরামধ্যের ছোপদুটি সারির থেকে বেশ খানিকটা ভিতরদিকে তেরচাভাবে সরে গেছে। পিছনের ডানার উপরিতল সাধারণত দাগ-ছোপ হীন, তবে কিছু কিছু নমুনাতে ৩, ৪ ও ৬ নং শিরামধ্যে ছোপ দেখা যায়।  ডানার নিম্নতল ধূসর বাদামি। সামনের ডানায় উপরিতলের ছোপগুলি স্বচ্ছতার কারণে নিম্নতলেও দৃশ্যমান। পিছনের ডানার ছোপগুলি খুব ছোট। সেল-এর বহিঃপ্রান্তে একটি সাদা ছোপ ও সাদা ডিসকাল ছোপের একটি বক্রাকার সারি বিদ্যমান। উক্ত ডিসকাল ছোপগুলি সাধারণত ১সি থেকে ৬ নং শিরামধ্য পর্যন্ত বিস্তৃত, যদিও কিছু নমুনাতে ১বি থেকে ৭ নং শিরামধ্য পর্যন্ত সম্পূর্ণ ডিসকাল সারিটি চোখে পড়ে। শুস্ক-ঋতুরূপে  ডানার নিম্নতলে ধূসর ছাপ (patch) দেখা যায়।  উভয় ডানাতেই টার্মিনাল প্রান্তরেখা সরু ও কালচে এবং সিলিয়া (cillia) ফ্যাকাশে সাদা। শুঙ্গ সাদায়-কালোয় ডোরাকাটা এবং শীর্ষ কালো ও মুগুরের ন্যায়।  মাথা, বক্ষদেশ ও উদর উপরিতলে জলপাই- বাদামি ও নিম্নতলে ফ্যাকাশে বাদামি।Wynter-Blyth, M.A. (1957) Butterflies of the Indian Region, pg ৪৮৬.   আচরণ  সুলভ-দর্শন এই প্রজাতি অন্যান্য সুইফটদের ন্যায় দ্রুত উড়ান বিশিষ্ট। ফুলের মধু, পাখির বিষ্ঠা এবং ভিজেমাটি ও পাথরের ভিজে ছোপ থেকে রস আহরণ করতে এদের প্রায়শই দেখা যায়। দক্ষিণ ভারতে নিচু উচ্চতা বিশিষ্ট অঞ্চল থেকে ২,২৫০ মি. উচ্চতা পর্যন্ত বিভিন্ন প্রকার বাসস্থানে এদের দর্শন মেলে, তবে উত্তর ভারতে অপেক্ষাকৃত নিচু উচ্চতায় এদের বিচরণ নজরে আসে। মাঝেমধ্যেই পাতায় বসে ডানা বন্ধ ও আংশিক খোলা অবস্থায় এই সুইফ্টদের রোদ পোহাতে দেখা যায়। যদিও সারাদিনই এদের বিচরণ চোখে পরে, সকালের প্রথম ভাগ ও বিকালেই এরা অতি সক্রিয় থাকে; দুপুরের দিকে কম দেখা পাওয়া যায়। এই প্রজাতি স্থানীয়ভাবে পরিযায়ী। উপযুক্ত আবাসস্থলে (habitat) মার্চ থেকে নভেম্বর পর্যন্ত এদের বিচরণ লক্ষ্য করা যায়। চিত্রশালা   তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি